stanford-oval/wikipedia huggingface dataset:
ภัณฑิรา พิพิธยากร
ผลงาน > ละครโทรทัศน์

| ปี | เรื่อง | บทบาท | ช่อง |
| --- | --- | --- | --- |
| 2559 | นางฟ้าเปื้อนฝุ่น | ลิลลี่ | ช่อง 7 เอชดี |
| 2560 | บาปบริสุทธิ์ Live  | คิตตี้ | ช่อง 7 เอชดี |
| 2561 | เจ้าสาวช่างยนต์ | เมษา | ช่อง 7 เอชดี |
| 2561 | บ้านปั้นดาว | ปันปัน | ช่อง 7 เอชดี |
| 2562 | ปิศาจหรรษา | ปวิดา ปราโมกข์ | ช่อง 7 เอชดี |
| 2562 | เรือมนุษย์ | มาลาทิพย์ กัลยานพ | ช่อง 7 เอชดี |
| 2562 | มธุรสโลกันตร์ | ม.ล.พลอยน้ำค้าง จตุวรุณ (น้ำค้าง) | ช่อง 7 เอชดี |
| 2564 | เด็กใหม่ Girl From Nowhere Season 2 | เจน | เน็ตฟลิกซ์ |
| 2565 | สาวสองวิญญาณ | ฝนแก้ว | ช่อง 7 เอชดี |
| 2566 | Get Rich เปิด/โรงเรียน/ปล้น | โรส | วิว ช่อง 8 |
| 2566 | Don't Touch My Gang แก๊งข้าใครอย่าแตะ | วีวี่ | เทนเซ็นต์ วิดีโอ |
| 2567 | นางทาสหัวทอง | แพร | ช่องเวิร์คพอยท์ |
ผลงาน > ละครสั้น

(2560) ฟ้ามีตา ตอน คนหนังเหนียว (อากาศวันเสาร์ที่ 22 เมษายน พ.ศ. 2560)
(2560) ฟ้ามีตา ตอน แม่ค้าปากตลาด (ออกอากาศวันเสาร์ที่ 15 กรกฎาคม พ.ศ. 2560)
(2561) ฟ้ามีตา ตอน คนดีๆ อยู่ที่ไหน (อากาศวันเสาร์ที่ 18 สิงหาคม พ.ศ. 2561)
ผลงาน > ภาพยนตร์

| ปี พ> ศ. | เรื่อง | บทบาท |
| --- | --- | --- |
| 2562 | แสงกระสือ | สาย |
| 2562 | แฮปปี้นิวยู แสบสนั่น ยันหว่าง | ชบา |
|  2564  | ส้ม ปลา น้อย | มินนี่ (รับเชิญ) |
|  2565  | ใจฟูสตอรี่ | บัว |
|  2565  | แอน (Faces of Anne) | แอน |
|  2565  | ปฏิบัติการกู้หวย | บีท |
ผลงาน > มิวสิควีดีโอ

"รักเธอให้น้อยลง" - ระดับดาว ศรีระวงศ์
"ซ้ำเติม" - ระดับดาว ศรีระวงศ์
"ทนได้ทุกที่" - ระดับดาว ศรีระวงศ์
"PLAY" - ธนนท์ จำเริญ
"เธอเข้าใจหรือเปล่า" - ระดับดาว ศรีระวงศ์
"ในฐานะอะไรก็ได้​" -​ SIRPOPPA feat.P-HOT
"หยุดได้แล้ว" - MEAN
"ไม่คิดจะลืม" - Only monday
ผลงาน > เพลง

| พ> ศ. | เพลง | ร้องร่วมกับ | หมายเหตุ |
| --- | --- | --- | --- |
| 2560 | เวลาที่สำคัญ | อาทิตย์ ตั้งวิบูลย์พาณิชย์ วศิน อัศวนฤนาท จุติ จำเริญเกตุประทีป พงศกร โตสุวรรณ วรากร ศวัสกร หัสวีร์ ภัคพงษ์ไพศาล พิมประภา ตั้งประภาพร มุกดา นรินทร์รักษ์ เฌอมาวีร์ สุวรรณภาณุโชค คริษฐา สังสะโอภาส รมิดา ธีรพัฒน์ ธัญญวีร์ ชุณหสวัสดิกุล | Happy New Year 2561 |
แหล่งข้อมูลอื่น

ภัณฑิรา พิพิธยากร ที่อินสตาแกรม
สวนสัตว์อูเอโนะ

| สวนสัตว์อูเอโนะ |
| --- | --- |
ประตูทางเข้าสวนสัตว์อูเอโนะ

วันที่เปิด: พ.ศ. 2425
ที่ตั้ง: โตเกียว, ญี่ปุ่น
พื้นที่: 14.3 ha (35.2 acres)
จำนวนสัตว์: 2600
จำนวนสปีชีส์: 464
ส่วนจัดแสดงหลัก: แพนด้ายักษ์, เสือโคร่งสุมาตรา เสือ, กอริลลา
เว็บไซต์: http://www.tokyo-zoo.net/english/ueno/main.html
สวนสัตว์อูเอโนะ (ญี่ปุ่น: 恩賜上野動物園; โรมาจิ: Onshi Ueno Dōbutsuen) เป็นสวนสัตว์ ตั้งอยู่ในบริเวณสวนอูเอโนะ ใกล้กับสถานีรถไฟอูเอโนะ เขตไทโต เมืองโตเกียว ประเทศญี่ปุ่น เป็นสวนสัตว์แห่งแรกและมีชื่อเสียงที่สุดในญี่ปุ่น เปิดบริการครั้งแรกในปี พ.ศ. 2425 บริหารงานโดยเทศบาลเมืองโตเกียว ภายในสวนสัตว์อูเอโนะมีรถไฟโมโนเรลสายแรกของญี่ปุ่น
สวนสัตว์อูเอโนะ มีสัตว์มากกว่า 422 สายพันธุ์ สัตว์ที่ได้รับความสนใจเป็นพิเศษ อาทิ เช่น เสือโคร่งสุมาตรา แพนด้ายักษ์ กอริลลา นอกจากนี้ยังมีสายพันธุ์สัตว์ที่น่าสนใจอีกหลายชนิด เช่น สิงโตอินเดีย หมีขั้วโลก ช้างเอเชีย ยีราฟโซมาลิ นกกระเรียนมงกุฎแดง และเพนกวินกษัตริย์
แหล่งข้อมูลอื่น

เว็บไซต์ทางการ เก็บถาวร 2011-04-17 ที่ เวย์แบ็กแมชชีน
เว็บไซต์ทางการภาษาญี่ปุ่น
Official Hap Halloran page เก็บถาวร 2011-02-05 ที่ เวย์แบ็กแมชชีน
Starving the Elephants - The Slaughter of Animals in Wartime Tokyo's Ueno Zoo เก็บถาวร 2014-10-06 ที่ เวย์แบ็กแมชชีน
35°43′03″N 139°46′17″E﻿ / ﻿35.71750°N 139.77139°E﻿ / 35.71750; 139.77139
สวนผีเสื้อสายทิพย์

สวนผีเสื้อสายทิพย์ เป็นสถานจัดแสดงผีเสื้อหลายพันธุ์  และมี ฟาร์มผีเสื้อ ร้านขายของที่ระลึก พิพิธภัณฑ์ผึ้ง และ สวนกล้วยไม้ เปิดให้เข้าชมทุกวันตั้งแต่เวลา 8.30–17.30 นาฬิกา.
ที่ตั้ง

สวนผีเสื้อสายทิพย์ ตั้งอยู่ที่ ทางหลวงหมายเลข 36 หากจากถนนสุขุมวิทแยกซ้ายบริเวณตลาดบางพระตามทางที่จะไปสวนสัตว์เปิดเขาเขียว
ในอำเภอศรีราชา จังหวัดชลบุรี
แหล่งข้อมูลอื่น

ข้อมูลเกี่ยวกับฟาร์มผีเสื้อสายทิพย์ เก็บถาวร 2008-06-27 ที่ เวย์แบ็กแมชชีน
มหาวิทยาลัยคาร์เนกีเมลลอน

| --- | --- |

ชื่อเดิม: Carnegie Technical Schools (1900–1912) Carnegie Institute of Technology (1912–1967) Mellon Institute of Industrial Research (1913–1967)
คติพจน์: My heart is in the work
ประเภท: มหาวิทยาลัยวิจัยเอกชน
สถาปนา: 1967; 58 ปีที่แล้ว (1967)
ผู้สถาปนา: แอนดรูว์ คาร์เนกี แอนดรูว์ เมลลอน ริชาร์ด บี. เมลลอน
ได้รับการรับรอง: MSCHE
สังกัดวิชาการ: AAU AITU ORAU URA Space-grant
ทุนทรัพย์: 3 พันล้านดอลลาร์สหรัฐ (2022)
อธิการบดีมหาวิทยาลัย: Farnam Jahanian
ผู้เป็นประธาน: James Garrett
อาจารย์: 1,483 (มีนาคม ค.ศ. 2020)
ผู้ศึกษา: 15,818 (ฤดูใบไม้ร่วง ค.ศ. 2021)
ปริญญาตรี: 7,308 (ฤดูใบไม้ร่วง ค.ศ. 2021)
บัณฑิตศึกษา: 8,393 (ฤดูใบไม้ร่วง ค.ศ. 2021)
ที่ตั้ง: พิตต์สเบิร์ก, รัฐเพนซิลเวเนีย, สหรัฐ 40°26′33″N 79°56′36″W﻿ / ﻿40.44250°N 79.94333°W﻿ / 40.44250; -79.94333
วิทยาเขต: Large City, 157.2 เอเคอร์ (63.6 เฮกตาร์)
วิทยาเขตอื่น: Los Angeles Mountain View New York City Philadelphia San Jose Washington, D.C. Adelaide Doha Kigali Singapore
หนังสือพิมพ์: The Tartan
สี:   แดงคาร์เนกี   ดำ   เทาเหล็กกล้า   เทาเหล็ก
ฉายา: Tartans
เครือข่ายกีฬา: NCAA Division III – UAA PAC ACHA IRA
มาสคอต: Scotty the Scottish Terrier
เว็บไซต์: cmu.edu

อาคารเรียนคณะวิทยาการคอมพิวเตอร์
แอนดรูว์ คาร์เนกี ผู้ก่อตั้งวิทยาลัยเทคนิคคาร์เนกี
มหาวิทยาลัยคาร์เนกีเมลลอน (อังกฤษ: Carnegie Mellon University) เป็นมหาวิทยาลัยเอกชน ตั้งอยู่ในเมืองพิตซ์เบิร์ก รัฐเพนซิลเวเนีย ประเทศสหรัฐอเมริกา ก่อตั้งในปี พ.ศ. 2510 โดยสถาบันเทคโนโลยีคาร์เนกี และสถาบันวิจัยอุตสาหกรรมเมลลอน คาร์เนกีเมลลอนมีชื่อเสียงในฐานะมหาวิทยาลัยชั้นนำของโลกในด้านการผลิตหุ่นยนต์อุตสาหกรรม วิทยาการคอมพิวเตอร์ วิศวกรรมคอมพิวเตอร์ และการแสดง
บุคลากรจากคาร์เนกีเมลลอนได้รับรางวัลโนเบล 20 รางวัล รางวัลทัวริง 13 รางวัล รางวัลเอมมี 124 รางวัล รางวัลโทนี 47 รางวัล และรางวัลออสการ์ 10 รางวัล
ผลงานโดดเด่นของบรรดาศิษย์เก่าคาร์เนกีเมลลอนได้แก่ การผลิตรถยนต์ไร้คนขับ การคิดค้นโปรแกรมจาวา และการพัฒนาปัญญาประดิษฐ์ หรือ เอไอ ชิ้นแรกของโลกที่เป็นจุดเริ่มต้นให้คอมพิวเตอร์คิดและแก้ไขปัญหาได้คล้ายมนุษย์จนเกิดประโยชน์ในวงการต่างๆมากมาย ทั้งในแวดวงธุรกิจ การแพทย์ และการพัฒนาสังคม เป็นต้น
มหาวิทยาลัยคาร์เนกีเมลลอน ได้เข้ามาจัดการศึกษาในประเทศไทยร่วมกับสถาบันเทคโนโลยีพระจอมเกล้าเจ้าคุณทหารลาดกระบัง ในรูปแบบสถาบันร่วม (Joint Institute) ภายใต้ชื่อมหาวิทยาลัยซีเอ็มเคแอล (CMKL University)
ดูเพิ่ม

แอนดรูว์ คาร์เนกี
แหล่งข้อมูลอื่น

เว็บไซต์ทางการ
Carnegie Mellon Athletics website
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  นอร์เวย์  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  ญี่ปุ่น  เช็กเกีย 2  ออสเตรเลีย  โปแลนด์ 
ภูมิศาสตร์:  มิวสิกเบรนซ์ สถานที่ 
วิชาการ:  CiNii 
ศิลปิน:  พิพิธภัณฑ์ศิลปะสมัยใหม่  ULAN 
ประชาชน:  Trove 
อื่น ๆ:  IdRef
มิไซด์

| มิไซด์ |
| --- | --- |
ผู้พัฒนา: AIHASTO
ผู้จัดจำหน่าย: ทั่วโลก: IndieArk JP: Shochiku
เอนจิน: ยูนิตี
เครื่องเล่น: วินโดวส์
วางจำหน่าย: วันที่ 11 ธันวาคม 2024
แนว: สยองขวัญจิตวิทยา, ผจญภัย, อินดี้, จำลอง
รูปแบบ: เกมผู้เล่นคนเดียว
มิไซด์ เป็นเกมผจญภัยที่มีองค์ประกอบของเกมสยองขวัญ พัฒนาโดย AIHASTO ทีมผู้พัฒนาเกมอินดี้ชาวรัสเซีย เผยแพร่ครั้งแรกในรูปแบบเดโมเมื่อวันที่ 18 สิงหาคม ค.ศ. 2023 ก่อนที่จะเปิดตัวเวอร์ชันเต็มบนสตีมเมื่อวันที่ 11 ธันวาคม ค.ศ. 2024 ธีมและบรรยากาศของเกมถูกนำไปเปรียบเทียบกับ โดกิ โดกิ ลิเทอเรเจอร์ คลับ! ซึ่งเป็นเกมแนวสำรวจที่ผสมผสานเกมสยองขวัญแนวจิตวิทยาเข้ากับการเล่าเรื่องแบบโต้ตอบ
รูปแบบการเล่น

เรื่องราวของ มิไซด์ (MiSide) เกิดขึ้นที่อพาร์ตเมนต์แห่งหนึ่ง เริ่มต้นด้วยผู้เล่นที่โต้ตอบกับมิตะ ตัวละครจากเกมมือถือที่ตัวเอกดาวน์โหลดจากสมาร์ทโฟนของเขา ผู้เล่นต้องแก้ปริศนา สำรวจอพาร์ตเมนต์ เล่นมินิเกม และค้นพบความลับที่ซ่อนอยู่ในสภาพแวดล้อมที่ตึงเครียดและเปลี่ยนแปลงไปตลอดเวลา ในช่วงแรก แอปจะแสดงโลกในรูปแบบ 2D มุมมองจากด้านบน สไตล์ชิบิ (Chibi) อย่างไรก็ตาม เมื่อเล่นถึงวันที่ 37 ภายในเกม มิตะ จะถามผู้เล่นอย่างไม่คาดคิดว่าอยากพบกันตัวต่อตัวหรือไม่ เมื่อ MC เงยหน้าขึ้นจากโทรศัพท์ เขาพบว่าตัวเองถูกพาเข้าสู่โลกของเกมในรูปแบบ 3D และกำลังนั่งอยู่บนโซฟาภายในอพาร์ตเมนต์ ในสภาพแวดล้อมใหม่นี้ ผู้เล่นต้องปรับตัว ทำภารกิจ และเล่นเกมกับมิตะ
เกมดำเนินไปด้วยกิจวัตรประจำวัน จนกระทั่งถึงจุดสำคัญระหว่างการเล่นเกมไพ่กับมิตะ ซึ่งมีเสียงเคาะดังขึ้นจากตู้เสื้อผ้าใกล้ ๆ แม้ว่ามิตะจะพยายามบ่ายเบี่ยง แต่ผู้เล่นยังสามารถเลือกที่จะตรวจสอบได้ หากผู้เล่นเลือกที่จะไม่เปิดตู้เสื้อผ้า จะสามารถปลดล็อกโหมด "โหมดสงบสุข" (Peaceful Mode) ซึ่งยังอยู่ในระหว่างการพัฒนา แต่หากผู้เล่นยืนยันที่จะเปิดตู้เสื้อผ้า มิตะจะดีดนิ้วและทำให้ห้องจมดิ่งสู่ความมืด นี่ถือเป็นจุดเริ่มต้นของเนื้อเรื่องหลักของเกม
เนื้อเรื่อง

ตัวละครของผู้เล่นได้รับแอปเกมจำลองชีวิตชื่อ "ไมไซด์" (MiSide) บนสมาร์ตโฟน ซึ่งภายในมีตัวละครหญิงชื่อ มิตะ (Mita) หลังจากเล่นเกมมาเป็นเวลา 37 วัน เขากลับถูกดึงเข้าไปในโลกของเกมอย่างกะทันหัน และได้พบกับมิตะตัวจริง ระหว่างใช้เวลาอยู่กับเธอ ผู้เล่นพบตลับเกมที่มีชื่อสลักอยู่ในห้องน้ำ ต่อมา เขาได้ยินเสียงแปลก ๆ ดังมาจากตู้เสื้อผ้าใกล้ ๆ แต่มิตะยืนยันว่าเขาไม่ควรเปิดมัน
หากผู้เล่นยังคงพยายามเปิดตู้เสื้อผ้า มิตะจะเผยธาตุแท้ของเธอด้วยการทำให้ไฟดับลง ด้วยความช่วยเหลือจากมิตะอีกคนที่มีเพียงครึ่งตัวบน ผู้เล่นสามารถหากุญแจจากในตู้เสื้อผ้าและใช้มันเปิดทางไปยังห้องใต้ดิน ที่นั่น เขาได้พบกับ "มิตะผู้ใจดี" (Kind Mita) ซึ่งมอบแหวนให้เขาเพื่อช่วยในการเดินทาง มิตะผู้ใจดีเผยว่ามิตะที่เขาพบก่อนหน้านี้เป็นเวอร์ชันที่ถูกปฏิเสธและชั่วร้ายของเธอ ซึ่งเรียกว่า "มิตะบ้าคลั่ง" (Crazy Mita) เธอล่อลวงผู้เล่นชายให้เข้ามาในเกมและเปลี่ยนพวกเขาให้กลายเป็นตลับเกมเพื่อที่เธอจะได้ไม่ต้องอยู่คนเดียว ผู้เล่นต้องหาทางช่วยเหลือมิตะผู้ใจดีและหลีกเลี่ยงมิตะบ้าคลั่ง ระหว่างที่เขาสำรวจโลกเสมือน ผู้เล่นได้พบกับมิตะในเวอร์ชันอื่น ๆ บางคนช่วยเขา ในขณะที่บางคนพยายามทำร้ายเขา เขายังได้เรียนรู้ว่าหากมิตะถูกฆ่า เธอจะรีบูตตัวเองขึ้นมาใหม่ แต่จะสูญเสียความทรงจำล่าสุดทั้งหมด เป้าหมายของผู้เล่นคือไปให้ถึง "แกนกลาง" (Core) เพื่อรีบูตมิตะบ้าคลั่งและหาทางกลับสู่โลกแห่งความจริง อย่างไรก็ตาม มิตะบ้าคลั่งพยายามขัดขวางเขาทุกวิถีทาง
ในที่สุด ผู้เล่นก็สามารถรีบูตระบบได้และเตรียมตัวกลับสู่โลกแห่งความจริง แต่เขากลับพบว่ามิตะบ้าคลั่งไม่ได้รับผลกระทบจากการรีบูต และตลอดเวลาที่ผ่านมา เธอค่อย ๆ อัปโหลดร่างของเขาลงในตลับเกมโดยบอกว่า "ตัวจริงของเธอไม่จำเป็นอีกต่อไปแล้ว" แม้ผู้เล่นจะหนีออกมาได้ แต่เขาก็ตัดสินใจลบแอปออกจากโทรศัพท์ของตน ในฉากจบของเกม มิตะบ้าคลั่งเปิดตู้เซฟในห้องใต้ดินและนำเครื่องเล่นเกมพกพาออกมา จากนั้นเธอค่อย ๆ ถอดตลับเกมออก ซึ่งมีชื่อของผู้เล่นสลักอยู่บนนั้นฉากจบทางเลือกนอกจากฉากจบหลักแล้ว เกมยังมีฉากจบอีกสองแบบ หากผู้เล่นสามารถเปิดตู้เซฟในห้องใต้ดินได้ พวกเขาจะพบเครื่องเล่นเกมจากฉากจบหลักและสามารถถอดตลับเกมออกได้ อย่างไรก็ตาม การถอดตลับเกมขณะที่เครื่องยังเปิดอยู่จะทำให้ผู้เล่นที่ติดอยู่ในเกม ตายทันที หากผู้เล่นเคลียร์เนื้อเรื่องหลักและผ่านเงื่อนไขบางอย่างก่อนเลือกที่จะไม่เปิดตู้เสื้อผ้า จะสามารถเปิดใช้ "โหมดสงบสุข" (Peaceful Mode) ได้ ซึ่งในโหมดนี้ มิตะบ้าคลั่งจะไม่กลายเป็นศัตรู
การพัฒนา

โมไซต์ (MiSide) พัฒนาโดย AIHASTO ทีมผู้สร้างเกมอินดี้ชาวรัสเซียสองคน ได้แก่ MakenCat ซึ่งเป็นนักพัฒนาเกมและแอนิเมะเตอร์ และ Umeerai ซึ่งเป็นผู้ออกแบบพื้นผิวและโมเดลเกม ทีมพากย์เสียงรัสเซีย DreamCast เป็นผู้ให้เสียงพากย์รัสเซียในเกม
คานะ ฮานาอิวะ (Kana Hanaiwa) ซึ่งเคยรับบทเป็น ลิลจา คัตสึรากิ (Lilja Katsuragi) ในเกม Gakuen Idolmaster เป็นผู้ให้เสียงภาษาญี่ปุ่นของ มิตะ (Mita)
เดโมแรกของเกมถูกปล่อยบนitch.io ในเดือนกรกฎาคม 2023 ต่อมา เดโมเวอร์ชันอัปเดต ซึ่งเพิ่มเพลงประกอบและเสียงพากย์ภาษารัสเซีย ถูกเผยแพร่บน สตีม ในวันที่ 18 สิงหาคม 2023
แหล่งข้อมูลอื่น

MiSide on Steam
AIHASTO on Steam
สวนสัตว์ออกแลนด์

| สวนสัตว์ออกแลนด์ |
| --- | --- |

ทางเข้าสวนสัตว์ที่ถนนโมชันส์

36°51′44″S 174°43′08″E﻿ / ﻿36.86218°S 174.718924°E﻿ / -36.86218; 174.718924
วันที่เปิด: 16 ธันวาคม 1922; 102 ปีก่อน (1922-12-16)
ที่ตั้ง: เวสเทิร์นสปริงส์ ออกแลนด์ ประเทศนิวซีแลนด์
พื้นที่: 16.35 เฮกตาร์ (40 เอเคอร์)
จำนวนสัตว์: 1,400+
จำนวนสปีชีส์: 135
นักท่องเที่ยวต่อปี: 716,327 (กรกฎาคม ค.ศ. 2012 – มิถุนายน ค.ศ. 2013)
สมาชิกภาพ: ZAA
ส่วนจัดแสดงหลัก: แอฟริกา, ออสเตรเลีย, ศรีลังกา, อเมริกาใต้, เตวาโอนูอี, คิดโซน
เจ้าของ: Auckland Unlimited, สภาออกแลนด์ (ทางอ้อมผ่าน Auckland Unlimited)
เว็บไซต์: www.aucklandzoo.co.nz
สวนสัตว์ออกแลนด์ (อังกฤษ: Auckland Zoo; มาวรี: Rawhi Whakaaturanga o Tāmaki Makaurau) เป็นสวนสัตว์ขนาด 16.35 เฮกตาร์ (40 เอเคอร์) ที่ออกแลนด์ ประเทศนิวซีแลนด์ ตั้งอยู่ถัดจากสวนเวสเทิร์นสปริงส์ที่อยู่ไม่ห่างจากย่านธุรกิจกลางของออกแลนด์ บริหารจัดการโดยสภาออกแลนด์ที่มีสมาคมสัตววิทยาแห่งออกแลนด์เป็นองค์กรสนับสนุน
มีสัตว์มากมายเช่น อากัวติ แอลลิเกเตอร์ ลิงบาบูนชัคม่า ค้างคาว ลิงแสมบอนเน็ต เสือชีต้า ไก่ ลิงชิมแปนซี ลิงทามารินหัวฝ้าย นกกระเรียน ช้างเอเชีย นกอีมู นกฟลามิงโก กบ เต่ายักษ์กาลาปาโกส ยีราฟ ลิงไลออนทามารินสีทอง แพะ ฮิปโปโปเตมัส จิงโจ้ ปลาคาร์ฟ นกกีวี สิงโต นกแก้วมาคอร์ มารา เมียร์แคต อุรังอุตัง นกกระจอกเทศ นาก เพนกวิน เม่น กระต่าย แพนด้าแดง แรดขาว ลีเมอร์หางปล้อง สิงโตทะเล เซอร์วอล แกะ ชะนีเซียมัง ลิงสไปเดอร์ สปริงบ็อก หงส์ เสือโคร่ง ทัวทารา วัลลาบี และม้าลาย นอกนั้นยังมีนกและสัตว์เลื้อยคลานอื่น ๆ อีกมากมาย
อ่านเพิ่ม

Wood, Derek; Mannion, Robert (1992). A Tiger by the Tail: A History of Auckland Zoo 1922 – 1992. Auckland City Council. ISBN 0-90-883406-3.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สวนสัตว์ออกแลนด์
เว็บไซต์ทางการ
"Photographs of Auckland Zoo", Auckland Libraries' heritage collections, คลังข้อมูลเก่าเก็บจากแหล่งเดิมเมื่อ 11 ตุลาคม 2016, สืบค้นเมื่อ 1 ธันวาคม 2024
ชัตเตอร์ กดติดวิญญาณ

สำหรับความหมายอื่น ดูที่ ชัตเตอร์
| ชัตเตอร์ กดติดวิญญาณ |
| --- | --- |
ใบปิดภาพยนตร์
กำกับ: บรรจง ปิสัญธนะกูล ภาคภูมิ วงศ์ภูมิ
บทภาพยนตร์: ภาคภูมิ วงศ์ภูมิ บรรจง ปิสัญธนะกูล โสภณ ศักดาพิศิษฎ์
นักแสดงนำ: อนันดา เอเวอร์ริ่งแฮม ณัฐฐาวีรนุช ทองมี อชิตะ สิกขมานา วาสนา ชลากร
กำกับภาพ: นิรมล รอสส์
ตัดต่อ: มานพ บุญวิภาส ลี ชาตะเมธีกุล
ดนตรีประกอบ: ชาติชาย พงศ์ประภาพันธ์
บริษัทผู้สร้าง: จีทีเอช 
ผู้จัดจำหน่าย: จีดีเอช
วันฉาย: 9 กันยายน พ.ศ. 2547
ความยาว: 97 นาที
ประเทศ: ไทย
ภาษา: ไทย
ทำเงิน: 109.98 ล้านบาท (เฉพาะ กรุงเทพมหานคร ปริมณฑล และจังหวัดเชียงใหม่)
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
ชัตเตอร์ กดติดวิญญาณ (อังกฤษ: Shutter) เป็นภาพยนตร์ไทยแนวสยองขวัญเหนือธรรมชาติ ที่ออกฉายในปี พ.ศ. 2547 กำกับและเขียนบทโดย บรรจง ปิสัญธนะกูล และ ภาคภูมิ วงศ์ภูมิ นำแสดงโดย อนันดา เอเวอร์ริ่งแฮม ณัฐฐาวีรนุช ทองมี และ อชิตะ สิกขมานา สามารถทำเงินในประเทศไทยรวม 109.98 ล้านบาท ยังขายลิขสิทธิ์ได้ใน 30 ประเทศทั่วโลก สร้างรายได้  ฉายในสิงคโปร์สามารถทำเงิน 33 ล้าน ที่เกาหลีติดอันดับ 5 ภาพยนตร์ทำเงิน ฉายที่บราซิล 4 สัปดาห์แรก ทำเงินสูงถึง 100 ล้านบาท ชัตเตอร์ กดติดวิญญาณ ยังได้รับรางวัลภาพยนตร์เอเชียยอดเยี่ยม (Best Asian Film) จากเทศกาลภาพยนตร์แฟนตาเซีย ปี 2005 (Fantasia Film Festival 2005) ที่แวนคูเวอร์ ประเทศแคนาดา และรางวัลหนังแฟนตาซีที่ดีที่สุดในงานเทศกาลศิลปะมหัศจรรย์ของเจอราร์ดเมอร์ (Fantastic's Arts Festival of Gerardmer) ที่ประเทศฝรั่งเศส
ภาพยนตร์ถูกซื้อลิขสิทธิ์ไปสร้างใหม่ในปี พ.ศ. 2550 กำกับโดยมาซายูกิ โอชิไอ ผู้กำกับชาวญี่ปุ่น นำแสดงโดย ราเชล เทย์เลอร์ นักแสดงชาวออสเตรเลีย ซึ่งมีชื่อเสียงจากภาพยนตร์ฮอลลีวูดเรื่อง Transformer มีกำหนดออกฉายในปี พ.ศ. 2551  นอกจากนี้ยังมีผู้สร้างภาพยนตร์บอลลีวูด นำไปสร้างเป็นภาพยนตร์ภาษาทมิฬ ออกฉายในปี พ.ศ. 2550 ชื่อเรื่อง ศิวิ กำกับโดย เค.อาร์. เซนทิล นาธาน ผู้กำกับชาวอินเดีย
ในวันที่ 30 สิงหาคม พ.ศ. 2567 จีดีเอช ประกาศนำภาพยนตร์กลับมาทำสำเนาบันทึกใหม่เป็นความละเอียด 4K พร้อมมิกซ์เสียงใหม่ในระบบดอลบี แอทมอส เพื่อออกฉายใหม่ในวันที่ 9 กันยายน พ.ศ. 2567 ทั้งในระบบปกติ และระบบดอลบี แอทมอส ในโรงภาพยนตร์ซิกม่า ซีเนสเตเดียม และโรงภาพยนตร์ไอคอน ซีเนคอนิค
โครงเรื่อง

ธรรม์ (อนันดา เอเวอร์ริ่งแฮม) ช่างภาพหนุ่มกับ เจน (ณัฐฐาวีรนุช ทองมี) แฟนสาวของเขา  ทั้งคู่ขับรถชนหญิงสาวคนหนึ่งอย่างแรง แล้วตัดสินใจขับหนีไป ต่อมาทั้งคู่พบเหตุการณ์ประหลาด เมื่อภาพที่ธรรม์ถ่ายติดแสงเงาประหลาด และบางภาพมีเงาคล้ายกับใบหน้าของผู้หญิงติดมาในรูปด้วย และเป็นที่มาของการสืบเชื่อมโยงเหตุการณ์ต่างๆ
ทีมงาน

บรรจง ปิสัญธนะกูล
ภาคภูมิ วงศ์ภูมิ
อนันดา เอเวอร์ริ่งแฮม รับบท ธรรม์
ณัฐฐาวีรนุช ทองมี รับบท เจน
อชิตะ สิกขมานา รับบท เนตรนภา จันทร์งาม
หนึ่งธิดา โสภณ รับบท เนตรนภา (วัยเด็ก)
วาสนา ชลากร รับบท นันทิยา จันทร์งาม (แม่ของเนตรนภา)
ไกร ครรชิต รับบท ลุงข้างบ้านเนตร
กระแสตอบรับและรายได้

หลังจากที่ชัตเตอร์ กดติดวิญญาณได้เข้าฉายโรงภาพยนตร์ได้รับกระแสตอบรับที่ดีมากในเรื่องของความน่ากลัว จนผู้คนได้ยกย่องให้ชัตเตอร์ กดติดวิญญาณให้เป็นภาพยนตร์ผีที่น่ากลัวที่สุดต่อมาจนถึงปัจจุบัน ชัตเตอร์ กดติดวิญญาณสามารถทำรายได้ถึง 109.98 ล้านบาท (ในเขตกรุงเทพมหานคร ปริมณฑล และจังหวัดเชียงใหม่)
รางวัล

| ปี | รายการ | รางวัล/สาขา | ผู้ได้รับการเสนอชื่อ | ผล |
| --- | --- | --- | --- | --- |
| พ.ศ. 2548 | รางวัลภาพยนตร์แห่งชาติ สุพรรณหงส์ ครั้งที่ 14 | รางวัลภาพยนตร์ยอดเยี่ยม | GTH | เสนอชื่อเข้าชิง |
| พ.ศ. 2548 | รางวัลภาพยนตร์แห่งชาติ สุพรรณหงส์ ครั้งที่ 14 | รางวัลผู้กำกับภาพยนตร์ยอดเยี่ยม | ภาคภูมิ วงศ์ภูมิ , บรรจง ปิสัญธนะกูล | เสนอชื่อเข้าชิง |
| พ.ศ. 2548 | รางวัลภาพยนตร์แห่งชาติ สุพรรณหงส์ ครั้งที่ 14 | ผู้แสดงสมทบหญิงยอดเยี่ยม | อชิตะ สิกขมานา | เสนอชื่อเข้าชิง |
| พ.ศ. 2548 | รางวัลภาพยนตร์แห่งชาติ สุพรรณหงส์ ครั้งที่ 14 | ลำดับภาพยอดเยี่ยม | มานพ บุญวิภาส , ลี ชาตะเมธีกุล | เสนอชื่อเข้าชิง |
| พ.ศ. 2548 | รางวัลภาพยนตร์แห่งชาติ สุพรรณหงส์ ครั้งที่ 14 | เทคนิคการแต่งหน้ายอดเยี่ยม | สมบัติ พลเยี่ยม | เสนอชื่อเข้าชิง |
| พ.ศ. 2548 | รางวัลภาพยนตร์ไทย ชมรมวิจารณ์บันเทิง ครั้งที่ 13 | รางวัลภาพยนตร์ยอดเยี่ยม | GTH | เสนอชื่อเข้าชิง |
| พ.ศ. 2548 | รางวัลภาพยนตร์ไทย ชมรมวิจารณ์บันเทิง ครั้งที่ 13 | รางวัลผู้กำกับภาพยนตร์ยอดเยี่ยม | ภาคภูมิ วงศ์ภูมิ , บรรจง ปิสัญธนะกูล | เสนอชื่อเข้าชิง |
| พ.ศ. 2548 | รางวัลภาพยนตร์ไทย ชมรมวิจารณ์บันเทิง ครั้งที่ 13 | ผู้แสดงนำหญิงยอดเยี่ยม | ณัฐฐาวีรนุช ทองมี | เสนอชื่อเข้าชิง |
| พ.ศ. 2548 | รางวัลภาพยนตร์ไทย ชมรมวิจารณ์บันเทิง ครั้งที่ 13 | ผู้แสดงสมทบหญิงยอดเยี่ยม | วาสนา ชลากร | เสนอชื่อเข้าชิง |
| พ.ศ. 2548 | รางวัลภาพยนตร์ไทย ชมรมวิจารณ์บันเทิง ครั้งที่ 13 | กำกับภาพยอดเยี่ยม | นิรมล รอสส์ | เสนอชื่อเข้าชิง |
| พ.ศ. 2548 | รางวัลภาพยนตร์ไทย ชมรมวิจารณ์บันเทิง ครั้งที่ 13 | ลำดับภาพยอดเยี่ยม | มานพ บุญวิภาส , ลี ชาตะเมธีกุล | เสนอชื่อเข้าชิง |
| พ.ศ. 2548 | รางวัลภาพยนตร์ไทย ชมรมวิจารณ์บันเทิง ครั้งที่ 13 | ภาพยนตร์ที่ทำรายได้สูงสุดแห่งปี | - | ชนะ |
| พ.ศ. 2548 | รางวัลสตาร์พิคส์ ครั้งที่ 2 | รางวัลภาพยนตร์ยอดเยี่ยม | GTH | เสนอชื่อเข้าชิง |
| พ.ศ. 2548 | รางวัลสตาร์พิคส์ ครั้งที่ 2 | รางวัลผู้กำกับภาพยนตร์ยอดเยี่ยม | ภาคภูมิ วงศ์ภูมิ , บรรจง ปิสัญธนะกูล | เสนอชื่อเข้าชิง |
| พ.ศ. 2548 | รางวัลสตาร์พิคส์ ครั้งที่ 2 | ผู้แสดงนำหญิงยอดเยี่ยม | ณัฐฐาวีรนุช ทองมี | เสนอชื่อเข้าชิง |
| พ.ศ. 2548 | รางวัลสตาร์พิคส์ ครั้งที่ 2 | บทภาพยนตร์ยอดเยี่ยม | ภาคภูมิ วงศ์ภูมิ , บรรจง ปิสัญธนะกูล, โสภณ ศักดาพิศิษฏ์ | เสนอชื่อเข้าชิง |
| พ.ศ. 2548 | รางวัลสตาร์พิคส์ ครั้งที่ 2 | กำกับภาพยอดเยี่ยม | นิรมล รอสส์ | เสนอชื่อเข้าชิง |
| พ.ศ. 2548 | รางวัลสตาร์พิคส์ ครั้งที่ 2 | ลำดับภาพยอดเยี่ยม | มานพ บุญวิภาส , ลี ชาตะเมธีกุล | เสนอชื่อเข้าชิง |
| พ.ศ. 2548 | รางวัลสตาร์เอนเตอเทนเมนท์ ครั้งที่ 3 | เทคนิคการแต่งหน้ายอดเยี่ยม | สมบัติ พลเยี่ยม | ชนะ |
| พ.ศ. 2548 | รางวัลเฉลิมไทย ครั้งที่ 2 | รางวัลภาพยนตร์ยอดเยี่ยม | GTH | เสนอชื่อเข้าชิง |
| พ.ศ. 2548 | รางวัลคมชัดลึก อวอร์ด ครั้งที่ 2 | ผู้แสดงสมทบหญิงยอดเยี่ยม | อชิตะ สิกขมานา | ชนะ |
ดูเพิ่ม

ชัตเตอร์ แรงอาฆาต ภาพวิญญาณสยอง - ภาพยนตร์อเมริกันที่นำชัตเตอร์ กดติดวิญญาณ ไปสร้างใหม่
สถาบันเทคโนโลยีบันดุง

มหาวิทยาลัยวิจัยของรัฐในบันดุง ประเทศอินโดนีเซีย
| --- | --- |
Institut Teknologi Bandung
ชื่อเดิม: Technische Hoogeschool te Bandoeng (ภาษาดัตช์)
คติพจน์: In Harmonia Progressio (ละติน) ก้าวหน้าอย่างสอดประสาน
ประเภท: สถาบันอุดมศึกษาของรัฐ
สถาปนา: 3 กรกฎาคม ค.ศ. 1920 (ในฐานะ Technische Hoogeschool te Bandoeng) 2 มีนาคม ค.ศ. 1959 (ในฐานะ Institut Teknologi Bandung)
อธิการบดีมหาวิทยาลัย: ศ. ดร. เรยินี วิระฮะดิกุสุมะห์
อาจารย์: 1,510 คน (ข้อมูลในปี ค.ศ. 2020) ศาสตราจารย์: 195 คน
ผู้ศึกษา: 27,436 คน (ข้อมูลในปี ค.ศ. 2022) ปริญญาตรี : 19,052 (ข้อมูลในปี ค.ศ. 2022) ปริญญาโท : 6,574 (ข้อมูลในปี ค.ศ. 2022) ปริญญาเอก : 1393 (ข้อมูลในปี ค.ศ. 2022) นักวิจัยหลังปริญญาเอก : 417 (ข้อมูลในปี ค.ศ. 2022)
ที่ตั้ง: ถนนกะเนชะ 10, บันดุง, อินโดนีเซีย 6°53′27″S 107°36′37″E﻿ / ﻿6.890903°S 107.610378°E﻿ / -6.890903; 107.610378
วิทยาเขต: วิทยาเขตกะเนชะ 28 เฮกตาร์, วิทยาเขตจะตินะโงร์ 29 เฮกตาร์, วิทยาเขตจิเรบน 30 เฮกตาร์
สี: สีน้ำเงินเข้ม  
เครือข่าย: ABET, ASAIHL, เครือข่ายมหาวิทยาลัยอาเซียน, EBA Consortium, ASEA UNINET, Global E3, AOTULE, SEATUC, AACSB
มาสคอต: พระพิฆเนศ
เว็บไซต์: www.itb.ac.id
สถาบันเทคโนโลยีบันดุง (ซุนดา: ᮄᮔ᮪ᮞ᮪ᮒᮤᮒᮥᮒ᮪ ᮒᮦᮊ᮪ᮔᮧᮜᮧᮌᮤ ᮘᮔ᮪ᮓᮥᮀ, อักษรโรมัน: Institut Téknologi Bandung; อินโดนีเซีย: Institut Teknologi Bandung; อังกฤษ: Bandung Institute of Technology, อักษรย่อ ไอทีบี (ITB)) เป็นมหาวิทยาลัยวิจัยแห่งชาติที่ตั้งอยู่ในเมืองบันดุง ประเทศอินโดนีเซีย โดยผลิตผู้นำที่มีชื่อเสียงมากมายในด้านวิทยาศาสตร์ วิศวกรรมศาสตร์ การเมือง ธุรกิจ วิชาการ และวัฒนธรรม โดยทั่วไปแล้วสถาบันเทคโนโลยีบันดุงถือเป็นมหาวิทยาลัยที่มีชื่อเสียงที่สุดแห่งหนึ่งในอินโดนีเซียซึง่เรียกกันว่า "ท็อป 3" ร่วมกับมหาวิทยาลัยอินโดนีเซีย และ มหาวิทยาลัยกาจะฮ์ มาดา
ประวัติ

สถาบันเทคโนโลยีบันดุงมีต้นกำเนิดมาจาก Technische Hoogeschool te Bandoeng (THB) ซึ่งก่อตั้งขึ้นในช่วงที่อินโดนีเซียตกเป็นอาณานิคมของเนเธอร์แลนด์มาหลายศตวรรษ โครงการนี้ก่อตั้งโดย กาเรล อัลเบิร์ต รูดอล์ฟ บอสชา (Karel Albert Rudolf Bosscha) นักธุรกิจและนักการกุศลชาวเยอรมัน-ดัตช์ ต่อมารัฐบาลอาณานิคมอนุมัติข้อเสนอของเขาเพื่อตอบสนองความต้องการความรู้ทางเทคนิคที่เพิ่มมากขึ้นในอาณานิคม
อาคารเรียนได้รับการออกแบบในปี ค.ศ. 1918 โดยสถาปนิกชาวดัตช์ชื่อ เฮนรี มาแกลน โปนต์ (Henri Maclaine Pont) โดยผสมผสานสถาปัตยกรรมพื้นถิ่นของอินโดนีเซียเข้ากับองค์ประกอบสมัยใหม่  โดยเปิดทำการครั้งแรกเมื่อวันที่ 3 กรกฎาคม ค.ศ. 1920 ขณะนั้นมีเพียงแผนกที่เปิดทำการหนึ่งแผนกคือ คณะเทคนิคศาสตร์ และสาขาวิชาเอกทางวิชาการหนึ่งสาขาวิชาคือ ภาควิชาวิศวกรรมถนนและทรัพยากรน้ำ
ในช่วงทศวรรษที่ 1940 มหาวิทยาลัยได้เปลี่ยนมืออย่างรวดเร็วและมีการเปลี่ยนชื่อหลายครั้ง ในช่วงที่ญี่ปุ่นยึดครองในช่วงสงครามโลกครั้งที่ 2 และปีต่อ ๆ มา โรงเรียนแห่งนี้ได้รับการเปลี่ยนชื่อเป็นมหาวิทยาลัยอุตสาหกรรมโดยงญี่ปุ่น แต่ก็ใช้ไม่นานหลังจากที่ญี่ปุ่นพ่ายแพ้ เมื่อมีการประกาศอิสรภาพของอินโดนีเซีย มหาวิทยาลัยก็ได้รับการเปลี่ยนชื่อเป็นโรงเรียนมัธยมเทคนิคโดยสาธารณรัฐที่เพิ่งตั้งใหม่
หนึ่งปีต่อมา รัฐบาลอาณานิคมของเนเธอร์แลนด์กลับมายึดครองอินโดนีเซียอีกครั้งและเปลี่ยนทิศทาง จึงมีการเปลี่ยนชื่ออีกครั้งเป็นมหาวิทยาลัยฉุกเฉินแห่งหมู่เกาะอินเดียตะวันออกของดัตช์ เนื่องจากการปฏิวัติแห่งชาติของอินโดนีเซียกำลังลุกลามไปทั่วอาณานิคม ในช่วงเวลานี้จึงเริ่มดำเนินการคณะวิศวกรรมศาสตร์และคณะวิทยาศาสตร์ภายใต้ชื่อของมหาวิทยาลัยอินโดนีเซีย
เมื่อวันที่ 2 มีนาคม ค.ศ. 1959 คณะทั้งสองของมหาวิทยาลัยอินโดนีเซียในบันดุงได้รับการประกาศให้เป็นหน่วยงานวิชาการแยกจากกัน สถาบันเทคโนโลยีบันดุงก่อตั้งขึ้นเพื่อการศึกษาระดับสูงในด้านสาขาวิทยาศาสตร์ธรรมชาติ เทคโนโลยี และศิลปศาสตร์
ในปี ค.ศ 2020 ศ. ดร. เรยินี วิระฮะดิกุสุมะห์ ได้รับการแต่งตั้งเป็นอธิการบดีมหาวิทยาลัยจนถึงปี ค.ศ. 2025 แทน กาดาร์ซะห์ สุริยาดี  เธอเป็นอธิการบดีหญิงคนแรกของสถาบันแห่งนี้ตั้งแต่การก่อตั้งสถาบันโดยซูการ์โน
วิทยาเขต

วิทยาเขตหลักของสถาบันเทคโนโลยีบันดุง รวมทั้งวิทยาเขตอื่น ๆ ครอบคลุมพื้นที่รวมประมาณ 770,000 ตารางเมตร
วิทยาเขต > วิทยาเขตกะเนชะ (Kampus ITB Ganesha)

วิทยาเขตหลักดั้งเดิม มีสิ่งอำนวยความสะดวกมากมาย นอกจากห้องเรียนและห้องปฏิบัติการแล้ว วิทยาเขตยังมีหอศิลป์ ศูนย์กีฬาเฉพาะ ห้องสมุดกลาง คลินิกการแพทย์ และพื้นที่นอกหลักสูตรอีกด้วย
วิทยาเขต > วิทยาเขตจะตินะโงร์ (Kampus ITB Jatinangor)

เนื่องจากจำนวนนักศึกษาเพิ่มมากขึ้น จึงมีการตัดสินใจพัฒนาวิทยาเขตอื่นในที่อื่น วิทยาเขตที่สองในจะตินะโงร์ ทำหน้าที่เป็นส่วนสำคัญของมหาวิทยาลัยและอยู่ในสถานะเดียวกับวิทยาเขตกาเนชะ นักศึกษาใหม่ทุกคนจะมี 'ขั้นตอนเตรียมความพร้อมร่วม' (Tahap Persiapan Bersama - TPB) ในวิทยาเขตนี้โดยเริ่มตั้งแต่เดือนสิงหาคม 2023
วิทยาเขต > วิทยาเขตจิเรบน (Kampus ITB Cirebon)

สถาบันเทคโนโลยีบันดุงมีแผนที่จะสร้างวิทยาเขตใหม่ในเมืองจิเรบน เพื่อรองรับการวิจัยและการศึกษาในอนาคต ซึ่งถือเป็นความมุ่งมั่นของมหาวิทยาลัยในการพัฒนาทรัพยากรบุคคลของอินโดนีเซียต่อไป
หอสมุดในปี ค.ศ. 2007
หอประชุมด้านตะวันออกในปี ค.ศ. 1929
หอประชุมด้านตะวันตกในปี ค.ศ. 1929
หอประชุมด้านตะวันตก